

 **ΣΧΟΛΗ ΕΠΙΣΤΗΜΩΝ ΥΓΕΙΑΣ**

 **ΙΑΤΡΙΚΗ ΣΧΟΛΗ**

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«EΓΚΑΙΡΗ ΠΑΡΕΜΒΑΣΗΣ ΣΤΗΝ ΨΥΧΩΣΗ»**

 **ΑΝΑΚΟΙΝΩΣΗ-ΠΡΟΚΗΡΥΞΗ**

Η Ιατρική Σχολή του ΕΚΠΑ, ανακοινώνει τη λειτουργία του Προγράμματος Μεταπτυχιακών Σπουδών διάρκειας τριών (3) εξαμήνων, το οποίο οδηγεί στην απονομή Διπλώματος Μεταπτυχιακών Σπουδών (ΔΜΣ) - Master of Sciences (M.Sc.) με τίτλο **«Έγκαιρη Παρέμβαση στην Ψύχωση»,** Master of Science (MSc) **«Early Intervention in Psychosis»** (τροποποίηση του ΠΜΣ: Προαγωγή Ψυχικής Υγείας- Πρόληψη Ψυχιατρικών Διαταραχών).

Η έναρξη του μεταπτυχιακού ορίζεται για το εαρινό εξάμηνο του ακαδημαϊκού έτους 2022-2023.

Ο αριθμός των εισακτέων θα είναι 50 κατ’ ανώτατο όριο.

Η εγγραφή στο Πρόγραμμα Μεταπτυχιακών Σπουδών συνεπάγεται συνεισφορά κάθε Μεταπτυχιακού Φοιτητή στα σχετικά λειτουργικά έξοδα, η οποία ανέρχεται σε **1.200**  ευρώ ανά εξάμηνο (σύνολο 3.600 ευρώ). Οι διαλέξεις θα πραγματοποιούνται διά ζώσης κάθε Δευτέρα και Τετάρτη, 16.30μμ-20.30μμ, στο αμφιθέατρο του Αιγινητείου Νοσοκομείου «Κώστας Στεφανής».

Στο Π.Μ.Σ. γίνονται δεκτοί κάτοχοι τίτλου του Α΄ κύκλου σπουδών των Τμημάτων Ιατρικής, Ψυχολογίας, Κοινωνικής Εργασίας, Νοσηλευτικής και Εργοθεραπείας της ημεδαπής και πτυχιούχοι αναγνωρισμένων ομοταγών ιδρυμάτων της αλλοδαπής, αναγνωρισμένων από τον ΔΟΑΤΑΠ, σύμφωνα με το άρθρο 34 του νόμου 4485/2017.

Σκοπός του ΠΜΣ είναι η εκπαίδευση και η κατάρτιση των φοιτητών στην έγκαιρη και ολοκληρωμένη θεραπευτική διαχείριση του πρώτου ψυχωτικού επεισοδίου και των πρόδρομων εκδηλώσεών του.

Συγκεκριμένα, στη διάρκεια του ΠΜΣ οι φοιτητές θα μελετήσουν τη φιλοσοφία και τις αρχές που διέπουν τις επιστημονικά κατοχυρωμένες υπηρεσίες Έγκαιρης Παρέμβασης στην Ψύχωση (Early Intervention in Psychosis services), καθώς και τη συμπτωματολογία και την αιτιοπαθογένεια των ψυχωτικών διαταραχών. Θα διδαχθούν μοντέλα παρεμβάσεων τα οποία στοχεύουν στην άμεση, ενεργητική και πολυεπίπεδη (φαρμακευτική, ψυχολογική και κοινωνική) υποστήριξη των ασθενών στο φάσμα της ψύχωσης στην κοινότητα ή στο σπίτι, και διέπονται από τις αρχές του αποστιγματισμού της ψυχικής ασθένειας, της συνδιαχείρισης του θεραπευτικού σχεδιασμού με τον ασθενή, την αποφυγή των υποτροπών και την ενεργητική υποστήριξη για γρήγορη κοινωνική, λειτουργική και επαγγελματική αποκατάσταση. Θα δοθεί έμφαση στην παρουσίαση των διαθέσιμων ιατροφαρμακευτικών, ψυχοθεραπευτικών και κοινωνικών παρεμβάσεων, και θα πραγματοποιηθεί εξάσκηση στις διδαχθείσες θεωρητικές γνώσεις, μέσω της ανάλυσης κλινικών περιστατικών και θεραπευτικών πλάνων.

Επιπλέον, στόχος του ΠΜΣ είναι η άρτια εκπαίδευση των φοιτητών στη μεθοδολογία έρευνας των επιστημών υγείας, με στόχο τη δυνατότητα παραγωγής και εφαρμογής καινούργιας γνώσης. Συγκεκριμένα, θεμελιακός σκοπός του ΠΜΣ είναι η εξειδικευμένη εκπαίδευση των φοιτητών, ώστε ολοκληρώνοντας την εκπαίδευσή τους:

* Να έχουν αποκτήσει τις απαιτούμενες γνώσεις αναφορικά με τη φιλοσοφία και τις αρχές στην έγκαιρη παρέμβαση στην ψύχωση.
* Να έχουν κατανοήσει τις εφαρμογές της έγκαιρης παρέμβασης στα πεδία της κλινικής και κοινοτικής ψυχιατρικής και της έρευνας.
* Να γνωρίζουν τα θεραπευτικά πλαίσια και τις τεχνικές της έγκαιρης παρέμβασης στην ψύχωση.
* Να αντιλαμβάνονται ζητήματα μεθοδολογίας έρευνας στις επιστήμες υγείας.
* Να αξιοποιούν τις αποκτηθείσες γνώσεις και δεξιότητες σε υπηρεσίες έγκαιρης παρέμβασης στην ψύχωση.
* Οι ενδιαφερόμενοι θα πρέπει να υποβάλουν τις αιτήσεις τους έως **20/11/2022** ηλεκτρονικά στο email: msceip@med.uoa.gr

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ:**

1. Αίτηση σε ειδικό έντυπο που αναρτάται μαζί με την προκήρυξη του Π.Μ.Σ. στην ιστοσελίδα [www.school.med.uoa.gr](http://www.school.med.uoa.gr).
2. Αντίγραφο Πτυχίου ή βεβαίωση περάτωσης σπουδών. Οι φοιτητές από ιδρύματα της αλλοδαπής πρέπει να έχουν ξεκινήσει τη διαδικασία αναγνώρισης του βασικού πτυχίου από τον Δ.Ο.Α.Τ.Α.Π., σύμφωνα με το άρ.34, παρ. 7 του Ν. 4485/17 και το άρθρο 101 παρ. 5 του Ν. 4547/18.
3. Αντίγραφο Αναλυτικής Βαθμολογίας προπτυχιακών μαθημάτων.
4. Βεβαιώσεις προϋπηρεσίας και αποδεικτικά επαγγελματικής εμπειρίας (στο χώρο της ψυχικής υγείας και κλινικής εξειδίκευσης (εάν υπάρχουν)
5. Πλήρες Βιογραφικό Σημείωμα.
6. Πιστοποιητικά, βεβαιώσεις, κ.λπ.. που πιστοποιούν όσα αναφέρονται στο Βιογραφικό Σημείωμα.
7. Βεβαιώσεις Κλινικού ή αντίστοιχα κοινωνικού έργου (εάν υπάρχει, με σφραγίδα του ιδρύματος που τις χορηγεί).
8. Βεβαιώσεις Ερευνητικής δραστηριότητας (εάν υπάρχει, με σφραγίδα του ιδρύματος που τις χορηγεί).
9. Πιστοποιήσεις Ξένης Γλώσσας (Κατώτατο Επίπεδο B2).
10. Δύο Συστατικές Επιστολές
11. Σύντομο Σημείωμα στο οποίο οι υποψήφιοι αναφέρουν τα κριτήρια βάσει των οποίων επέλεξαν το συγκεκριμένο Πρόγραμμα Μεταπτυχιακών Σπουδών.
12. Αντίγραφο αστυνομικής ταυτότητας
13. Υπεύθυνη δήλωση θεωρημένη με το γνήσιο της υπογραφής, ότι όλα τα δικαιολογητικά είναι ακριβή αντίγραφα των πρωτοτύπων και ότι δεν είναι εγγεγραμμένοι σε άλλο μεταπτυχιακό πρόγραμμα

Η επιλογή των Μεταπτυχιακών Φοιτητών θα γίνει από την Επιτροπή Επιλογής Μεταπτυχιακών Φοιτητών (Ε.Ε.Μ.Φ.) με βάση τα ανωτέρω δικαιολογητικά και την συνέντευξη, όπου θα εκτιμηθούν μεταξύ άλλων η δυνατότητα και το κίνητρο των υποψηφίων να ανταποκριθούν στις απαιτήσεις του Π.Μ.Σ. Η ενημέρωση προς τους υποψηφίους για τον καθορισμό της ημερομηνίας και ώρας της διενέργειας της συνέντευξης θα γίνεται με αποστολή μηνύματος ηλεκτρονικού ταχυδρομείου προς τους υποψηφίους, στο e-mail που έχουν δηλώσει ως στοιχεία επικοινωνίας στην αίτηση που θα υποβάλλουν (για το λόγο αυτό παρακαλούνται όλοι οι υποψήφιοι να δηλώσουν ορθά και ευανάγνωστα τα στοιχεία επικοινωνίας τους).

**Παρακαλούμε τα ηλεκτρονικά αρχεία που θα υποβάλλετε να πληρούν τις παρακάτω προδιαγραφές:**

**Το όνομα του κάθε αρχείου να ξεκινά με το Επώνυμό σας πχ. «Ντιγριντάκη–Αίτηση φοίτησης» και όλα τα δικαιολογητικά να αποστέλλονται σε ΈΝΑ ενοποιημένο pdf αρχείο (με πρώτο έγγραφο να είναι η αίτηση).**

**Πληροφορίες:**

* Ντιγριντάκη Κέλλυ- Υπεύθυνη ΠΜΣ «Έγκαιρη Παρέμβαση στην Ψύχωση»

 **Email επικοινωνίας:** msceip@med.uoa.gr

 **Τηλέφωνο:** 6978842588 (Τρίτη- Πέμπτη 12.00μμ-14.00μμ).

**Ο Διευθυντής του Π.Μ.Σ**

**Καθηγητής κ. Ν.Κ. Στεφανής**